CELEX: 22012D0176
Language: fi
Date: 2012-09-28 00:00:00
Title: ETA:n sekakomitean päätös N:o 176/2012, annettu 28 päivänä syyskuuta 2012 , ETA-sopimuksen liitteen XIII (Liikenne) muuttamisesta

13.12.2012   
            
            
               FI
            
            
               Euroopan unionin virallinen lehti
            
            
               L 341/29
            
         ETA:n SEKAKOMITEAN PÄÄTÖS
   N:o 176/2012,
   annettu 28 päivänä syyskuuta 2012,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 13 päivänä heinäkuuta 2012 tehdyllä ETA:n sekakomitean päätöksellä N:o 135/2012 (1).
            
         
               (2)
            
            
               Komission päätös 2011/291/EU (2), annettu 26 päivänä huhtikuuta 2011, Euroopan laajuisen tavanomaisen rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästäolisi otettava osaksi sopimusta,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan sopimuksen liite XIII seuraavasti:
   
               1.
            
            
               Lisätään 37db kohtaan (komission päätös 2008/163/EY) seuraava:
               ”,sellaisena kuin se on muutettuna seuraavalla:
               
                           —
                        
                        
                           
                              32011 D 0291: komission päätös 2011/291/EU, annettu 26 päivänä huhtikuuta 2011 (EUVL L 139, 26.5.2011, s. 1)”.
                        
                     
         
               2.
            
            
               Lisätään 37dh kohdan (komission päätös 2011/274/EU) jälkeen seuraava:
               
                           ”37di.
                        
                        
                           
                              32011 D 0291: komission päätös 2011/291/EU, annettu 26 päivänä huhtikuuta 2011, Euroopan laajuisen tavanomaisen rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästä (EUVL L 139, 26.5.2011, s. 1).
                           Tätä sopimusta sovellettaessa päätöksen säännöksiä koskevat seuraavat mukautukset:
                           
                                       a)
                                    
                                    
                                       Lisätään päätöksen liitteessä olevaan 7.3.2.3 osaan seuraava:
                                       ”Norjaa koskeva erityistapaus
                                       
                                       (”P”) Norjan rataverkkoa ilman rajoituksia käyttävien yksiköiden on pysyttävä kinemaattisen ulottuman NO1 sisällä. Verkkoselostuksessa on ilmoitettu leveämmän ulottuman sallivat radat.
                                       Tämä ei estä YTE:n mukaisen liikkuvan kaluston pääsyä kansalliselle rataverkolle.”
                                    
                                 
                                       b)
                                    
                                    
                                       Lisätään päätöksen liitteessä olevan 7.3.2.13 osan jälkeen seuraava osa:
                                       
                                                   ”7.3.2.13 a
                                                
                                                
                                                   Tehokerroin (4.2.8.2.6)
                                                   
                                                      Norjaa koskeva erityistapaus
                                                   
                                                   (”P”) Norjan rataverkkoa ilman rajoituksia käyttäviin sähkömoottorilla varustettuihin vetoyksiköihin sovelletaan seuraavaa:
                                                   
                                                               —
                                                            
                                                            
                                                               Vetoyksikön käyttäessä aktiivisesti tehoa kapasitiivinen tehokerroin ei saa olla alle 0,95 ajolangan jännitteen ollessa yli 16,5 kV.
                                                            
                                                         
                                                               —
                                                            
                                                            
                                                               Vetoyksikön regeneroidessa tehoa kapasitiivinen teho ei saa ylittää 60 kVAr.
                                                            
                                                         
                                                               —
                                                            
                                                            
                                                               Vetoyksikön regeneroidessa tehoa induktiivinen tehokerroin ei saa olla alle 0,95 ajolangan jännitteen ollessa yli 16,5 kV.”
                                                            
                                                         
                                             
                                 
                                       c)
                                    
                                    
                                       Lisätään päätöksen liitteessä olevaan 7.3.2.16 osaan seuraava:
                                       ”Norjaa koskeva erityistapaus
                                       
                                       (”T”) Tämä erityistapaus koskee sellaisilla radoilla käytettäviä yksikköjä, joita ei ole varustettu parannetulla ajolankajärjestelmällä. Verkkoselostuksessa on ilmoitettu YTE:n mukaisella ajolankajärjestelmällä varustetut radat.
                                       Virroittimen kelkan profiilin on oltava standardin EN 50367:2011 kuvassa B.6 esitetyn mukainen (1 800 mm).”
                                    
                                 
                                       d)
                                    
                                    
                                       Lisätään päätöksen liitteessä olevan 7.3.2.16 osan jälkeen seuraava osa:
                                       
                                                   ”7.3.2.16 a
                                                
                                                
                                                   Virroittimen staattinen kosketusvoima (4.2.8.2.9.5)
                                                   
                                                      Norjaa koskeva erityistapaus
                                                   
                                                   (”P”) Tämä erityistapaus koskee sellaisilla radoilla käytettäviä yksikköjä, joita ei ole varustettu parannetulla ajolankajärjestelmällä. Verkkoselostuksessa on ilmoitettu YTE:n mukaisella ajolankajärjestelmällä varustetut radat.
                                                   Kalustoyksikön seistessä paikallaan virroitinten staattisen kosketusvoiman on oltava 55 N.”
                                                
                                             
                                 
                                       e)
                                    
                                    
                                       Lisätään päätöksen liitteessä olevaan 7.3.2.17 osaan seuraava:
                                       ”Norjaa koskeva erityistapaus
                                       
                                       (”P”) Tämä erityistapaus koskee sellaisilla radoilla käytettäviä yksikköjä, joita ei ole varustettu parannetulla ajolankajärjestelmällä. Verkkoselostuksessa on ilmoitettu YTE:n mukaisella ajolankajärjestelmällä varustetut radat.
                                       YTE:n vaatimusten lisäksi virroitinten on oltava seuraavaan kaavaan perustuvan käyrän mukaisia: Fm = 0.00097v2 + 55, toleranssi ± 10 %.”
                                    
                                 
                                       f)
                                    
                                    
                                       Lisätään päätöksen liitteessä olevaan 7.4 osaan seuraava:
                                       ”Norjaa koskeva erityistapaus
                                       
                                       (”P”) Jotta liikkuvalla kalustolla olisi rajoittamaton pääsy Norjan rataverkolle talvioloissa, sen on osoitettava täyttävän seuraavat vaatimukset:
                                       
                                                   —
                                                
                                                
                                                   on valittava 4.2.6.1.2 kohdassa määritelty lämpötilavyöhyke T2
                                                
                                             
                                                   —
                                                
                                                
                                                   valittavien lumi- ja jääolojen sekä raesateen aiheuttamien vaikeiden olosuhteiden on oltava 4.2.6.1.5 kohdassa määritellyn mukaiset.” ”
                                                
                                             
                                 
                     
         2 artikla
   Päätöksen 2011/291/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 29 päivänä syyskuuta 2012, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä syyskuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 309, 8.11.2012, s. 16.
   
      (2)  EUVL L 139, 26.5.2011, s. 1.
   
      (3)  Valtiosäännön asettamista vaatimuksista ei ole ilmoitettu